  Виталий Пронин Дэри ёросысь Пероггуртысь ДОСААФ-лэн базаяз «Призывник» лагерез сӥё-дано ворсан ортчиз.Ужрадэ пыриськизы егитъёсын ужанъя министр В. Соловьёв, Удмуртилэн военной комиссарез А. Комлев, Россиысь ДОСААФ-лэн Удмурт ёзэтэз понна кыл кутӥсь Р. Маликов но мукетъёсыз.Туэ Пероггуртын кык пол радъяськиз таӵе аспӧртэм лагерь. Отчы кыскемын вал МВД-ын учётын сылӥсь 120 пинал. Пӧртэм удысысь специалистъёс таослэсь ӟырдыт но укылтэм сямъёссэс волятыны выризы. Егитъёс парашютэн тэтчыса но утчазы. Со сяна, таосын пумиськизы «Кречет» спецподразделениысь усточиос. Лагерьын армиын кадь чурытэсь куронъёс пуктэмын вал: йыг-йыг вамышъяны но, киязы пыӵал тӥрлык кутыны но, дыраз султыны-выдыны но дышетӥзы.Таӵе азе вуылыса, уноезлэн ашкынэм нылпиослэн йыръёссы ӟеч пала берыктӥськизы. Куд-огезлэн пушказ сайказ офицер луон мылкыдыз.Елена Фёдорова. Теги: Егитъёс  